અમદાવાદ: શહેરીજનોમાં પોતાની ઝડપ, સ્વચ્છતા અને નિયમિતતાના કારણે બીઆરટીએસ બસ સર્વિસ લોકપ્રિય બની છે. સમગ્ર અમદાવાદમાં બીઆરટીએસના ૮૭ કિ.મી.ના રૂટનો દરરોજ દોઢ લાખ ઉતારુઓ લાભ લે છે, પરંતુ બીઆરટીએસ રૂટમાં ગેરકાયદે ઘૂસી આવતાં વાહનોની વિકરાળ બનેલી સમસ્યાનું ચાલુ વર્ષના અંત સુધીમાં નિરાકરણ આવી જશે, કેમ કે બીઆરટીએસ કોરિડોરમાં ઘૂસનારા વાહનચાલકોને ટ્રાફિક પોલીસ ઈ-મેમો ફટકારશે.